钦定古今图书集成/明伦汇编/氏族典/第490卷 > 《廖用贤尚友录》 > 向朴
## 钦定古今图书集成/明伦汇编/氏族典/第490卷 > 《廖用贤尚友录》 > 向朴

按《万姓统谱》：“朴字尊博，慈谿人。宗慈湖之学，行务实
践，力学养亲，不求闻达。洪武二十五年，上命督府都
事张允直访求江南人材，以朴应诏，擢为献县令。时
值兵燹之馀，为之辟荆榛，畚瓦砾，教百姓农桑，与同
甘苦，流移复业。靖难兵起，献当兵冲，无城郭，朴集民
兵，激以勇义，思为保障，竟以天命有归，怀印组蒙难”，
献民哀之，相与拾遗骸葬道左，寒食哭奠，如哀父母
至。嘉靖间，崇祀“乡贤祠。”